એવી ઘણી વ્યક્તિઓ એમના અજ્ઞાત પિતાની શોધ કરવાના પ્રયત્ન કરે છે. એવી શોધ કરતી કાર્લોની નામની મહિલાની ઉંમર બોંતેર વર્ષની થઈ, છતાં એણે એની શોધ છોડી નહોતી. કાર્લોની કહે છે: ‘મારા જન્મ માટે જવાબદાર પુરુષને હું એક જ સવાલ પૂછવા માગું છું – તેં અમારી સાથે આવું શા માટે કર્યું? એ મૃત્યુ પામ્યો હશે તો હું એનાં કાયદેસરનાં સંતાનોની સામે ઊભી રહેવા માગું છું અને જોવા માગું છું કે જે જીવન એમને મળ્યું તે મને શા માટે મળ્યું નહીં.’ કાર્લોનીની માતા એના પર બળાત્કાર કરનાર સૈનિક વિશે માત્ર એટલું જાણતી હતી કે એ જર્મન હતો અને દુશ્મન હતો.’